ოლგა კობილიანსკაია
ოლგა კობილიანსკაია (უკრ. О́льга Юліа́нівна Кобиля́нська; დ. 27 ნოემბერი 1863 — გ. 21 მარტი 1942) — უკრაინელი მწერალი. ნაწარმოებებს აქვეყნებდა 1890-იანი წლებიდან. მოთხრობებში „ადამიანი“ (1886-1891), „მეფის ასული“ (1880-1895) წინ წამოწია ქალთა ემანსიპაციის საკითხი. მისი საუკეთესო ნაწარმეობია „მიწა“ (1901, ქართული თარგმანი 1968) — რომანი მშრომელ გლეხობაზე. კობილიანსკაიამ პირველი მსოფლიო ომის ხანა ასახა მოთხრობებში „ბედისწერის შესახვედრად“ (1915), „ჭკუაზე შეიშალა“ და სხვა.